# Άρθρο

Μορφή άρθρου εφημερίδας
**Άρθρο** ονομάζεται ένα γραπτό κείμενο, συνήθως ορισμένης έκτασης, που αναφέρεται σε ένα συγκεκριμένο επίκαιρο ή ειδικό θέμα και έχει ειδησεογραφικό χαρακτήρα. Αποτελεί ανεξάρτητο κείμενο με το δικό του τίτλο και δεν χαρακτηρίζεται από μυθοπλαστικά στοιχεία. Αναφέρεται σε γεγονότα που λαμβάνουν χώρα την τρέχουσα περίοδο και αφορούν σε επιστημονικές ανακαλύψεις και δράσεις ή/και καθημερινά συμβάντα που επηρεάζουν την κοινωνική ζωή και εξέλιξη.

Η έννοια του άρθρου αναπτύχθηκε παράλληλα με την εξάπλωση του τυπογραφείου κατά την Αναγέννηση, όταν οι πρώτες εφημερίδες άρχισαν να δημοσιεύουν κείμενα με στόχο την ενημέρωση του κοινού.

Είναι ενταγμένο σε ένα επικοινωνιακό γλωσσικό περιβάλλον και έχει ως βασικό σκοπό την πειθώ. Πραγματεύεται θέματα της πρώτης γραμμής της επικαιρότητας, αλλά και ζητήματα ευρύτερου επιστημονικού, εγκυκλοπαιδικού καλλιτεχνικού ενδιαφέροντος, που σε κάποια στιγμή αποτέλεσαν θέμα επικαιρότητας και εξακολουθούν να απασχολούν την κοινή γνώμη. Ο αρθρογράφος προσεγγίζει το θέμα του τεκμηριωμένα, χρησιμοποιεί πολλές φορές ειδικό λεξιλόγιο και υιοθετεί το δικό του ύφος (σοβαρό, ουδέτερο, αυστηρό). Το κείμενο του άρθρου μπορεί να πλαισιώνεται από φωτογραφίες, στατιστικά στοιχεία, γραφικές παραστάσεις, συνεντεύξεις. Στις περισσότερες, επίσης, περιπτώσεις οι αρθρογράφοι αναπτύσσουν σε μια παράγραφο που προηγείται του προλόγου του άρθρου, μια συνοπτική περίληψη του θέματος που πραγματεύονται. Η έκταση των άρθρων συνήθως δεν ξεπερνά τις 5 σελίδες. Τα άρθρα προορίζονται για δημοσίευση σε πρακτικά συνεδρίων, περιοδικές εκδόσεις, ενημερωτικά δελτία ή ακόμα και σε ιστοχώρους στο διαδίκτυο με ειδησεογραφικό χαρακτήρα και είναι πάντα ενυπόγραφα.Τα άρθρα διαδραματίζουν κεντρικό ρόλο στην ενημέρωση και την ανάλυση, αποτελώντας σημαντικό εργαλείο για την ερμηνεία γεγονότων και την παρουσίαση διαφορετικών απόψεων.

Στην ψηφιακή εποχή, τα άρθρα έχουν εξελιχθεί σε πολυμεσικές μορφές, ενσωματώνοντας βίντεο, διαδραστικά γραφήματα και υπερσυνδέσμους για καλύτερη εμπειρία του αναγνώστη.

## Τύποι Άρθρων

Τα άρθρα κατηγοριοποιούνται σε διάφορους τύπους, ανάλογα με τον σκοπό και το περιεχόμενό τους. Οι βασικοί τύποι περιλαμβάνουν:

* Ειδησεογραφικά άρθρα: Εστιάζουν στη γρήγορη και αξιόπιστη ενημέρωση για γεγονότα.
* Γνώμης: Περιλαμβάνουν την προσωπική άποψη του συντάκτη για τρέχοντα ζητήματα.
* Αναλυτικά άρθρα: Παρουσιάζουν βαθύτερη ανάλυση θεμάτων με χρήση δεδομένων και πηγών.

## Βασικά χαρακτηριστικά

Ένα άρθρο έχει:

* Τίτλο

* Επίκαιρο χαρακτήρα

* Δημοσιεύεται σε εφημερίδα, σε περιοδικό, στο διαδίκτυο, κ.ά.

* Καταπιάνεται με θέματα ποικίλου ή και συγκεκριμένου περιεχομένου

* Εχει προσωπικό οικείο τόνο

* Είναι περιορισμένης έκτασης

* Διαφοροποιείται από τη λογοτεχνία.

## Δομή

Η τυπική δομή άρθρου έχει ως εξής:

Τίτλος

1 Πρόλογος ► Εκτίθεται το θέμα ή η προβληματική του.

2 Κύριο μέρος ► Παράθεση επαρκούς αποδεικτικού υλικού για:

* διασαφήνιση της κυρίαρχης ιδέας

* τεκμηρίωση της θέσης -ισχυρισμού που διατυπώθηκε στην εισαγωγική παράγραφο

* ανασκευή θέσης

3 Επίλογος ► Συμπυκνωμένη θεώρηση των θέσεων του κύριου θέματος.

## Παραπομπές

## Εξωτερικοί σύνδεσμοι

* HEAL-Link, Online Σύνδεσμος Ελληνικών Ακαδημαϊκών Βιβλιοθηκών

## Βιβλιογραφία

* ODLIS: ONLINE DICTIONARY FOR LIBRARY AND INFORMATION SCIENCE, 2004. Article [online]. Προσβάσιμη από:  Αρχειοθετήθηκε 2008-08-07 στο Wayback Machine.
* Giouliblog,το ιστολόγιο τησ έκθεσης.Το άρθρο. Προσβάσιμη από: